 **บันทึกข้อความ**

**ส่วนราชการ** สำนักงานสาธารณสุขอำเภอเซกา โทรศัพท์ ๐ ๔๒ ๔๘๙๐๑๒

**ที่** บก ๐๒๓๒ / **วันที่**  ตุลาคม ๒๕๖๑

**เรื่อง** ขออนุมัติโครงการพัฒนายุทธศาสตร์สาธารณสุขอำเภอเซกา ประจำปีงบประมาณ ๒๕๖๒

เรียน สาธารณสุขอำเภอเซกา

**เรื่องเดิม**

 ตามที่ สำนักงานสาธารณสุขจังหวัดบึงกาฬ ได้กำหนดแนวทางตามกรอบการขับเคลื่อนแผนยุทธศาสตร์พัฒนาสุขภาพปี ๒๕๖๐ - ๒๕๖๕ และการพัฒนาระบบบริการสุขภาพตามสาขา Service Plan ของกระทรวงสาธารณสุข เขตสุขภาพที่ ๘ สอดคล้องกับแผนยุทธศาสตร์ชาติ ๒๐ ปี เป็นการนำนโยบายของรัฐมนตรีว่าการกระทรวงสาธารณสุขสู่การปฏิบัติ ให้บรรลุเป้าหมาย และจะมีการติดตามประเมินผลการปฏิบัติงานเป็นระยะ นั้น

**ข้อกฎหมาย**

 อาศัยอำนาจตามคำสั่งกระทรวงสาธารณสุข ที่ ๙๑๓๒ / ๒๕๕๕ เรื่องการมอบอำนาจในการอนุมัติ การเดินทางไปราชการ การจัดประชุม การฝึกอบรม การจัดงาน การประชุมระหว่างประเทศและค่าใช้จ่ายต่าง ๆ ข้อ ๒ และข้อ ๒.๑๒ และคำสั่งกระทรวงสาธารณสุข ที่ ๘๙๗ / ๒๕๕๙ เรื่องมอบหมายให้ข้าราชการเป็นผู้บังคับบัญชา ข้อ ๑ , ข้อ ๑.๒(๒),ข้อ๒

**ข้อพิจารณา**

 กลุ่มงานส่งเสริมสุขภาพและป้องกันโรค ได้จัดทำโครงการพัฒนายุทธศาสตร์สาธารณสุขอำเภอ

เซกา ประจำปีงบประมาณ ๒๕๖๒ และแผนงานนิเทศ กำกับ ติดตาม การดำเนินงาน ตามประเด็นยุทธศาสตร์ ตามเกณฑ์พัฒนาคุณภาพมาตรฐานรพ.สต.ติดดาวปีงบประมาณ ๒๕๖๒ เพื่อสนับสนุน ส่งเสริมให้หน่วยบริการสามารถขับเคลื่อนงานได้ครอบคลุม ทุกประเด็นยุทธศาสตร์ ควบคุม กำกับ ติดตาม แก้ไขปัญหาให้แผนงานทุกอย่างดำเนินไปตามกรอบระยะเวลา

 **ข้อเสนอ**

 จึงเรียนมาเพื่อโปรดพิจารณา

 ว่าที่ร้อยตรี

( จิระศักดิ์ สุวรรณรอด)

 นักวิชาการสาธารณสุขชำนาญการ